Decizia etapei de încadrare ( proiect)

Nr. ………. din 09.05.2024

 Ca urmare a solicitării de emitere a *acordului de mediu* adresate de **ROMPETROL RAFINARE S.A***,* cu adresa in oras Navodari, b-dul Navodari nr. 215, judetul Constanta, înregistrată la Agenţia pentru Protecţia Mediului Constanţa cu nr. 1099RP din 16.02.2024, în baza Legii nr. 292/2018, *privind evaluarea impactului anumitor proiecte publice şi private asupra mediului* şi a Ordonanţei de urgenţă a Guvernului nr. 57/2007 *privind regimul ariilor naturale protejate, conservarea habitatelor naturale, a florei şi faunei sălbatice*, aprobată cu modificări şi completări prin Legea nr. 49/2011, cu modificările şi completările ulterioare,

 Ca urmare a parcurgerii *etapei de incadrare* in procedura de evaluare a impactului asupra mediului, dupa consultarea membrilor **C.A.T. in data de 08.05.2024**, Agentia pentru Protectia Mediului Constanta decide, ca *proiectul*: **CONSTRUIRE CONDUCTA DE RACORDARE LA FACLA ROMPETROL RAFINARE,** propus a se amplasa in **oras Navodari, b-dul Navodari nr. 215, nr. cadastral 101510, 101511, 101516, judetul Constanta, nu se supune evaluarii impactului asupra mediului.**

**Justificarea prezentei decizii:**

Motivele care au stat la baza luării deciziei etapei de încadrare în procedura de evaluare a impactului asupra mediului sunt următoarele:

a) proiectul **se încadrează** în prevederile Legii 292/2009, Anexa **nr.2, pct. 3, lit.b) si pct. 13, lit.a)**;

b) proiectul **nu intră** sub incidenţa art. 28 din O.U.G. nr. 57/2007 privind regimul ariilor naturale protejate, conservarea habitatelor naturale, a florei şi faunei sălbatice, cu modificările şi completările ulterioare**;**

c) proiectul propus **nu intra** sub incidenţa prevederilor art. 48 şi 54 din Legea apelor nr. 107/1996, cu modificările şi completările ulterioare**;**

d) în conformitate cu criteriile prevăzute în anexa nr. 3 a Legii nr. 292/2018:

**1. Caracteristicile proiectelor:**

  **La identificarea caracteristicilor proiectelor se iau în considerare următoarele aspecte:**

1. Dimensiunea si conceptia intregului proiect :

Prin proiect se propune asigurarea unui sistem de evacuare a gazelor de ardere aferente centralei termoelectrice în cogenerare cu puterea de 70Mwe și 108MWt, care se află în execuție.

Aceasta presupune racordarea sistemului de colectare a gazelor de ardere provenite de la sistemul de alimenatre al centralei termoelectrice în cogenerare la sistemul de colectare la facla existentă aferentă rafinăriei Rompetrol.

**Sistemul prevăzut nu are o funcționare independentă, fiind un sistem ce va fi integrat sistemului tehnologic existent.**

*Pentru realizarea instalatiei de faclă se vor desfasura următoarele lucrări principale:*

- lucrări amenajare teren: nivelarea amplasamentului;

- lucrări constructii: fundatii si platforme betonate pentru echipamentul nou propus;

- lucrări tehnologice: montaj echipamente propuse și realizarea legăturilor tehnologice;

- lucrări electrice: alimentare consumatori electrici în cadrul incintei;

- lucrări automatizare: realizare sistem urmărire parametri funcționare.

Conducta de evacuare a gazelor este realizată din oțel și se montează suprateran pe stâlpi de beton prevăzuți, la partea superioară, cu suporți metalici. Ea se montează la o înălțime de cca 10 m de la suprafața solului și se protejează împotriva descărcărilor electrice conform reglementărilor în vigoare.

La stabilirea traseului conductei de evacuare gaze și a racordurilor se va acorda atenție respectării condițiilor de siguranță, marcându-se din 2 m în 2 m. Traseul conductei de evacuare gaze va fi, pe cât posibil, rectiliuniu.

Conducta de evacuare gaze se amplasează astfel încât să fie protejată împotriva degradării prin:

* lovire directă sau trepidații
* contactul cu lichide corosive
* contactul îndelungat cu apa
* radiație sau conducție termică.

*Sistemul de faclă îndeplinește următoarele funcții:*

• Primește orificiile de aerisire din sistemul de gaz combustibil care conține gaz de combustie, le colectează într-o conductă comună și transportă gazul la punctul de legătură al rafinăriei (TP M29).

• Măsoară debitul de gaz prin conducta comună.

• Colectează condensul apărut în conducta de ardere și se acumulează în rezervoarele de scurgere*.*

### *Descrierea instalaţiei şi a fluxurilor tehnologice*

Conducta de faclă proiectată este prevăzută a se realiza astfel:

* pe terenurile IE: 101510 = 9911 mp, IE: 101511 = 15213 mp, IE: 101516 = 14426 mp (aceste 3 terenuri sunt proprietatea Rompetrol Rafinare S.A.)
* pe terenurile IE: 120904 = 94627 mp; 120906 = 1115 mp; 120905 = 3777 mp (aceste 3 terenuri sunt proprietatea Rompetrol Energy S.A.)

Proiectul conductei de racord a instalației de alimentare cu gaz de rafinărie la facla de joasă presiune existentă este întocmit luând în considerare cel mai dezavantajos scenariu de funcționare a centralei de cogenerare aparținând Rompetrol Energy S.A.(din punct de vedere al instalatiei de alimenatre cu gaz de rafinărie), pe baza temei cadru elaborată de beneficiar, și ținând cont de particularitățile terenului din punct de vedere al vecinătăților și al condițiilor geotehnice. Având în vedere că debitul maxim de gaz de rafinărie care poate fi evacuat din instalațiile aferente centralei de cogenerare este sub 1% din debitul nominal al instalației de faclă existentă în Rompetrol Rafinare – punct de lucru Rafinăria Petromidia, nu va fi necesară nici o modificare a instalației existente de faclă.

 **Lungimea conductei de faclă proiectată este de 560 metri liniari.**

Pe conductăexistă supape de siguranță pentru presiune, ventilații manuale, ventilații libere pe echipament. Echipamentele sunt conectate la sistemul de gaz de ardere prin supape de siguranță de presiune și ventilații manuale. Cu supapa de reținere la sistemul de gaze de ardere, fluxul de gaze de ardere de la sistemul de ardere a rafinăriei la sistemul de gaze de ardere al centralei electrice este împiedicat. Gazele de ardere ieșite din echipament ajung în sistemul de ardere a rafinăriei la punctul de legătură prin conducta DN250. Există un debitmetru pe sistem de gaz de ardere pentru măsurarea debitului de gaz de ardere. Presiunea maximă de funcționare a sistemului de ardere este aleasă ca 1,8 bar, deoarece presiunea maximă de funcționare a sistemului de ardere a rafinăriei este de 1,5 bar. Presiunea de proiectare a sistemului de faclă este de 5 bar.

Temperatura de proiectare a sistemului de ardere este de 120°C. Linia de gaz de ardere ajunge la punctul de legătură cu o pantă regulată. Prin urmare, condensatele care se adună în conducta de gaz de ardere pot fi colectate în punctele prevăzute în linia de gaze de ardere. Există două rezervoare de evacuare a condensului în sistemul de gaz de ardere. Acestea sunt plasate pentru a colecta condensul în punctele joase unde linia de evacuare gaz către faclă părăsește panta obișnuită, coboară și apoi crește. Nivelul condensului din interiorul rezervorului este văzut cu ajutorul unor indicatoare de nivel amplasate pe rezervor. Când nivelul condensului ajunge la un anumit volum, evacuarea condensului se poate realiza cu un camion de aspirare cu vid. De asemenea, sunt prevăzute racorduri de purjare pentru rezervoare și conducta principală. Purjarea primului rezervor se face printr-o conductă de drenaj către rezervorul colectare condens (2 m3) al stației RMS aferentă centralei de cogenerare.

În condiții de funcționare normală, linia de evacuare gaze ardere către faclă va fi plină cu azot gazos, cu valoarea presiunii echivalentă cu presiunea de funcționare a arzătorului de rafinărie. Toate ventilele de aerisire manuală de la echipament vor rămâne închise în timpul funcționării normale.

Doar orificiile de ventilație atmosferice sunt deschise către sistem (rezervor de evacuare a condensului RMS și rezervor de scurgere cu filtru *Final Chance*). Condensul care intră intermitent în rezervor (în cazul în care supapa de golire a rezervorului cu filtru este deschisă) împinge gazul de ardere din rezervor la conducta de gaz de ardere. Astfel, sistemul funcționează ca un circuit închis. De asemenea, în stare normală, pe măsură ce condensul din aceste rezervoare se evaporă, gazele vor curge către faclă. Condensul care se poate aduna în conducta de gaz se deplasează către rezervoarele de scurgere în punctele cele mai joase, iar linia de ardere a rafinăriei aproape de punctul de legătură.

Nu se furnizează azot continuu pe linia de gaze de ardere în timpul funcționării normale.

### *Descrierea proceselor de producţie ale proiectului propus, în funcţie de specificul investiţiei, produse şi subproduse obţinute, mărimea, capacitatea*

Proiectul prevede realizarea următoarelor sisteme și echipamente noi pentru sistemul de faclă:

- colectoare noi de la supapele de siguranță ale compresoarelor existente, la colectorul nou de faclă care descarcă in noul vas picături faclă;

- gazele care ajung in linia de facla EF-433-016-600-25S ( colectorul de faclă în care se conectează Cogen) ajung în vasul 802 III V1. Din acest vas evacuarea lichidului se face cu una din pompele 802 III NP1 sau 802III P1B către vasul 802 III NV110A sau la Rezervoarele de Slops sau la Instalația Stripare Ape Uzate;

- colector faclă;

- pentru eliminarea apei din vasul de închidere hidraulică al faclei de joasă presiune F201 este prevăzut un vas de închidere hidraulică – 802 II V201. Dirijarea apei se realizează în vasul 802 II V204 și de aici cu pompele P201 A/R către stația de epurare ape;

- Pe facla de joasă presiune a rafinăriei sunt prevăzute 2 linii de gaz: o linie de gaz combustibil – CG-802-II-200-50-RAA5A pentru mentinerea arderii și o linie de gaz natural pentru aprinderea pilotilor si mentinerea acestora porniti – GM-802-II-200a-50-RAA5A.

 În funcționare normal, gazele ajung în vasul 802 III V1 și, de aici, în stația de compresoare a instalației RGF. În cazul în care capacitatea de recuperare a compresoarelor este depășită, abia atunci surplusul de gaze ajunge în facla de joasă presiune F201.

 Întreaga zonă a instalației este împărțită în cinci zone pentru a calcula încărcarea de aerisire a supapei de siguranță în atmosferă sau în rețeaua de ardere.

 Debitele de aerisire ale fiecărei zone sunt prezentate în următorul tabel:

|  |  |  |  |
| --- | --- | --- | --- |
| Zona | Descriere | Debitul de aerisire | Locația ventilației |
| **Zona 1** | **Zona compressor cu gaz mixt** | **2150 kg/h** | **La rețeaua de faclă** |
| **Zona 2** | **Zona combustie gaz compresor** | **1750 kg/h** | **La rețeaua de faclă** |
| **Zona 3** | **RMS (la faclă)** | **3750 kg/h** | **La rețeaua de faclă** |
| **Zona 3** | **RMS (în atmosferă)** | **28500 kg/h** | **În atmosferă** |
| **Zona 4** | **(Last Chance) filtru GT11** | **3020 kg/h** | **La rețeaua de faclă** |

Accesul la obiectivul analizat se va realiza pe drumurile existente.

Proiectul nu prevede modificarea căilor de acces existente.

***Organizarea de santier***

Amplasarea organizării de șantier se va face în incinta proprietății Rompetrol Rafinare S.A., în imediata apropiere a investiției.

La realizarea instalației din cadrul noii investiții, lucrările pe șantier vor fi executate cu respectarea legislației în vigoare aplicabile pentru proiecte de acest tip, de către echipe specializate/autorizate.

Înainte de începerea lucrărilor de execuție se vor efectua următoarele activități:

* îndepărtarea vegetației de pe suprafața de teren ce urmează a fi construită;
* amenajarea căilor de acces pentru mijloace auto, mijloace de ridicat (macarale), a căilor de rulare pentru utilaje speciale;
* amenajarea platformelor pentru colectarea selectivă a deșeurilor generate din activitatea de construcție, ce urmează a fi preluate de către operatori autorizați, cu frecvențe ce vor împiedica stocarea temporară a unor cantități mari de deșeuri;
* amenajarea platformelor pentru depozitarea elementelor de construcții utilizate la realizarea instalației;
* pământul excavat prin sistematizarea verticală, dacă rezultatele monitorizării permit acest lucru, va fi încadrat ca deșeu de pământ necontaminat, fiind utilizat ulterior la nivelarea suprafeței de teren din incinta obiectivului, acolo unde se impune;
* materialele utilizate în realizarea obiectivului vor fi materiale de constructii omologate, cu respectarea prescriptiilor privind natura, dimensiunile și calitatea acestora din documentațiile tehnice întocmite;
* operațiile necesare montajului echipamentelor se vor efectua cu personal specializat/autorizat, instruit din punctul de vedere al respectării normelor de securitate și sănătate în muncă, situații de urgență și mediu, sub supravegherea și controlul atent al specialiștilor.

Pentru delimitarea zonei ce va deservi perioada de montaj, aceasta va trebui nivelată, asigurată, prevăzută cu constructii ușoare, ce vor fi ridicate de pe amplasament la finalizarea lucrărilor.

b) cumularea cu alte proiecte existente si/sau aprobate: *proiectul:* ***CONSTRUIRE CENTRALA TERMOELECTRICA IN COGENERARE,*** *pentru care a fost emis ACORDUL DE MEDIU NR. 7/14.05.2013, DECIZIA ETAPEI DE INCADRARE nr. 7718/07.01.2019 actualizata cu 95/17.03.2021 si Anexa nr. 7/17.03.2021, DECIZIA ETAPEI DE ÎNCADRARENr. 7718 din 07.01.2019actualizata cu nr. 95 din 17.03.2021 si nr.8 din 16.04.2024 si ANEXĂ nr. 9 in 16.04.2024.*

**CONSTRUIRE CONDUCTĂ DE GAZ NATURAL AREAL CORBU**, *pentru care a fost emisa* DECIZIA ETAPEI DE ÎNCADRARE Nr. 209 din 23.05.2022.

**CONSTRUIRE CONDUCTĂ DE GAZ NATURAL AREAL NĂVODARI,** *pentru care a fost emisa* DECIZIA ETAPEI DE ÎNCADRARE Nr. 208 din 23.05.2022.

 c) utilizarea resurselor naturale, in special a solului, a terenurilor, a apei si a biodiversitatii – *nu este cazul.*

 d) producţia de deşeuri – ***în perioada lucrărilor rezultă*** *deşeuri specifice activităţii de construire:*

| Clasificarea deșeurilor conform Deciziei 2014/955/UE | Cantitati estimate(tone) |
| --- | --- |
| Cod deșeu | Denumire deșeu |  |
| DEȘEURI DIN CONSTRUCȚII SI DEMOLARI |
| 17 01 01 | Beton | 16.000 |
| 17 04 07 | Amestecuri metalice | 210 |
| 17 05 | Pamant, Pietriș și Nămoluri de dragare | 6.000 |
| 17 08 | materiale de constructie pe baza de gips | 1 |
| 17 09 | alte deșeuri de la construcții și demolări | 400 |
| DEȘEURI MUNICIPALE , INCLUSIV FRACȚIUNI COLECTATE SEPARAT |
| 20 01 01 | Hârtie și carton | 2 |
| 20 01 02 | Sticlă | 2 |
| 20 01 39 | Materiale plastice | 3 |

 e) poluarea si alte efecte nocive: *emisiile, zgomotul şi vibraţiile sunt cele produse prin funcţionarea utilajelor specifice în perioada lucrărilor*.

 f) riscurile de accidente majore si/sau dezastre relevante pentru proiectul in cauza, inclusiv cele cauzate de schimbarile climatice, conform cunostintelor stiintifice: *nu este cazul*.

 g) riscurile pentru sanatatea umana (de exemplu, din cauza contaminarii apei sau a poluarii atmosferice): *nu este cazul.*

**2. Amplasarea proiectelor**

 Sensibilitatea ecologica a zonelor geografice susceptibile de a fi afectate de proiecte trebuie luata in considerare, in special in ceea ce priveste:

a) utilizarea actuala si aprobata a terenurilor: *conform* ***Certificatului de Urbanism nr.*** **257 din 13.04.2023*,in termen de valabilitate, emis de Primaria orasului Navodari: terenul se afla in intravilanul localitatii Navodari, TRUP B;*** folosirea actuala a terenului***: platforma industriala Petromidia.***

b) bogatia, disponibilitatea, calitatea si capacitatea de regenerare relative ale resurselor naturale (inclusiv solul, terenurilor, apa si biodiversitatea) din zona si din subteranul acesteia*: nu este cazul*.

 c) capacitatea de absorbţie a mediului natural, acordandu-se o atentie speciala urmatoarelor zone:

1. zone umede, zone riverane, guri ale raurilor: *nu este cazul*.

 ii) zone costiere si mediul marin: *nu este cazul*.

 iii) zonele montane şi forestiere: *nu este cazul*.

 iv) rezervaţii si parcuri naturale: *nu este cazul*.

 v) zone clasificate sau protejate de dreptul national; zone Natura 2000 desemnate de statele membre in conformitate cu Directiva 92/43/CEE si cu Directiva 2009/147/CE: *nu este cazul*.

 vi) zonele in care au existat deja cazuri de nerespectare a standardelor de calitate a mediului prevazute in dreptul Uniunii si relevante pentru proiect sau in care se considera ca exista astfel de cazuri: *nu este cazul***.**

 vii) zonele cu o densitate mare a populatiei: ***oras Navodari.***

 viii) peisaje si situri importante din punct de vedere istoric, cultural sau arheologic*: nu este cazul*.

**3. Tipurile si caracteristicile impactului potenţial**

Efectele semnificative pe care le pot avea proiectele asupra mediului trebuie analizate in raport cu criteriile stabilite la punctele 1 si 2 din prezenta anexa, avand in vedere impactul proiectului asupra factorilor prevazuti la articolul 3 alineatul (1), si tinand seama de:

 a) importanta si extinderea spatiala a impactului (de exemplu, zona geografica si dimensiunea populatiei care poate fi afectata): *nu este cazul*.

 b) natura impactului: *redus*.

 c) natura transfrontaliera a impactului: *proiect fără impact transfrontalier*.

 d) intensitatea si complexitatea impactului: *in perioada de executie impactul asupra mediului este redus si temporar.*

 e) probabilitatea impactului: *redusă, urmare a argumentelor menţionate la punctele a si b*.

 f) debutul, durata, frecvenţa şi reversibilitatea preconizate ale impactului: *impactul asupra mediului va exista în perioada desfăşurării lucrărilor de construire.*

*g) cumularea impactului cu impactul altor proiecte existente si/sau aprobate: nu este cazul*.

h) posibilitatea de reducere efectiva a impactului: ***prin respectarea urmatoarelor conditii de realizare a proiectului:***

* împrejmuirea corespunzătoare a zonelor de lucru, montarea de avertizoare, etc;
	+ materialele necesare executării lucrărilor propuse se depozitează în locuri bine stabilite, amenajate corespunzător, în vederea prevenirii poluării solului/subsolului;
	+ managementul deşeurilor generate în urma execuţiei lucrărilor prevăzute în proiect se va realiza în conformitate cu legislaţia specifică de mediu şi va fi în responsabilitatea titularului proiectului, astfel:
* deşeurile municipale amestecate generate în perioada lucrărilor de construcţii vor fi colectate, stocate temporar în pubele şi eliminate la un depozit autorizat cu acceptul operatorului de depozit;
* deşeurile industriale reciclabile rezultate în perioada lucrărilor de construcţii (metalice, hârtie şi carton, plastic, etc.) vor fi colectate, stocate temporar pe tipuri, în recipiente speciale, în vederea valorificării prin societăţi autorizate specializate;
* referitor la gestionarea deșeurilor din construcții și demolări, în conformitate cu OUG nr. 92/2021, *privind regimul deseurilor,*cu modificari si completari, titularii pe numele cărora au fost emise autorizaţii de construire şi/sau desfiinţare potrivit prevederilor Legii nr. 50/1991 *privind autorizarea executării lucrărilor de construcţii, republicată,* cu modificările şi completările ulterioare, au obligaţia să gestioneze deşeurile din construcţii şi desfiinţări, astfel încât să atingă un nivel de pregătire pentru reutilizare, reciclare şi alte operaţiuni de valorificare materială, inclusiv operaţiuni de rambleiere care utilizează deşeuri pentru a înlocui alte materiale, de minimum 70% din masa deşeurilor nepericuloase provenite din activităţi de construcţie şi desfiinţări, cu excepţia materialelor geologice naturale definite la categoria 17 05 04 din anexa la Decizia Comisiei din 18 decembrie 2014 de modificare a Deciziei 2000/532/CE *de stabilire a unei liste de deşeuri în temeiul Directivei 2008/98/CE a Parlamentului European şi a Consiliului*;
* în conformitate cu OUG nr. 92/2021, *privind regimul deseurilor,*cu modificari si completari, titularul autorizaţiei de construire/desfiinţare emise de către autoritatea administraţiei publice locale, centrale sau de către instituţiile abilitate să autorizeze lucrările de construcţii cu caracter special are obligaţia de a avea un plan de gestionare a deşeurilor din activităţi de construire şi/sau desfiinţare, după caz, prin care se instituie sisteme de sortare pentru deşeurile provenite din activităţi de construcţie şi desfiinţare, cel puţin pentru lemn, materiale minerale - beton, cărămidă, gresie şi ceramică, piatră, metal, sticlă, plastic şi ghips pentru reciclarea/reutilizarea lor pe amplasament, în măsura în care este fezabil din punct de vedere economic, nu afectează mediul înconjurător şi siguranţa în construcţii, precum şi de a lua măsuri de promovare a demolărilor selective pentru a permite eliminarea şi manipularea în condiţii de siguranţă a substanţelor periculoase pentru a facilita reutilizarea şi reciclarea de înaltă calitate prin eliminarea materialelor nevalorificabile;
* in conformitate cu OUG nr. 92/2021, *privind regimul deseurilor,*cu modificari si completari, titularii pe numele cărora au fost emise autorizaţii de construire şi/sau desfiinţări trebuie să raporteze anual la APM, până la 30 aprilie a anului următor celui pentru care se raportează, conformarea cu art. 17 alin. (7) şi măsurile adoptate potrivit art. 31 alin. (1);
* in conformitate cu OUG nr. 92/2021, *privind regimul deseurilor,* cu modificari si completari , gestionarea deşeurilor trebuie să se realizeze fără a pune în pericol sănătatea populaţiei şi fără a dăuna mediului, în special:

 a) fără a genera riscuri de contaminare pentru aer, apă, sol, faună sau floră;

 b) fără a crea disconfort din cauza zgomotului sau a mirosurilor; şi

 c) fără a afecta negativ peisajul sau zonele de interes special;

* se interzic lucrările de reparații și întreținere a autovehiculelor în cadrul organizării de șantier; acestea se vor realiza în unități autorizate și corespunzător dotate ;
* se va asigura spălarea roților autovehiculelor pe platforme prevăzute cu sisteme de decantare a apelor uzate rezultate, astfel încât să se evite transferul de pământ pe drumurile publice;
* se interzice stocarea temporară şi depozitarea carburanţilor și substanţelor periculoase în zona aferentă amplasamentului;
* se interzice spălarea utilajelor/vehiculelor în zona aferentă amplasamentului;
* se interzice afectarea sub orice forma a vecinătăților amplasamentului studiat;
* în mod obligatoriu, accesul utilajelor, autovehiculelor, orice transport greu se va desfășura cu măsuri de protecție și/sau ocolire a zonelor rezidențiale;
* se vor asigura utilitățile necesare pentru realizarea lucrărilor în bune condiții (sursă apă potabilă, facilități igienico-sanitare, inclusiv toalete ecologice pentru personal, etc.);
* la terminarea lucrărilor, executantul are obligaţia curăţării zonelor afectate de orice materiale şi reziduuri, a refacerii solului în zonele unde acesta a fost afectat de lucrările de excavare, depozitare de materiale, staţionare de utilaje, în scopul redării în circuit la categoria de folosinţă deţinută iniţial;
* se interzice poluarea solului cu carburanți, uleiuri rezultate în urma operațiilor de staționare, aprovizionare, depozitare sau alimentare cu combustibili a utilajelor și mijloacelor de transport în timpul construcției datorită funcționării necorespunzătoare a acestora;
* se va respecta SR nr. 10009/2017 – Acustică - *Limite admisibile ale nivelului de zgomot din mediul ambiant*, coroborat cu art.16, alin.(1) din anexa la Ordinul nr.119/2014 pentru aprobarea Normelor de igienă și sănătate publică privind mediul de viață al populației;
* se vor lua măsuri pentru diminuarea emisiilor de pulberi în zona șantierului prin umectarea spațiului de lucru sau acoperirea pe cât posibil a acestuia, în vederea respectării STAS 12574/1987- *Calitatea aerului în zone protejate*;
* se vor respecta normele de igienă și recomandările privind mediul de viață al populației, aprobate cu Ordinul Ministrului Sănătății nr. 119/2014, cu modificari si completari;
* în conformitate cu prevederile Legii nr. 292/2018, alin. (3) si (4), la finalizarea lucrărilor se va notifica APM Constanța, in vederea verificării respectarii prevederilor deciziei etapei de încadrare; Procesul-verbal întocmit în aceasta situaţie se anexează şi face parte integrantă din procesul-verbal de recepţie la terminarea lucrărilor;
* titularul proiectului are obligaţia de a notifica în scris autoritatea competentă pentru protecţia mediului despre orice modificare sau extindere a proiectului survenită după emiterea deciziei etapei de încadrare şi anterior emiterii aprobării de dezvoltare.

***La finalizarea lucrarilor se va inainta la APM Constanta raportarea privind evidenta***

***deseurilor generate ca urmare a desfasurarii lucrarilor de construire.***

 **Prezenta decizie este valabilă pe toată perioada de realizare a proiectului, iar în situaţia în care intervin elemente noi, necunoscute la data emiterii prezentei decizii, sau se modifică condiţiile care au stat la baza emiterii acesteia, titularul proiectului are obligaţia de a notifica autoritatea competentă emitentă.**

 Orice persoană care face parte din publicul interesat şi care se consideră vătămată într-un drept al său ori într-un interes legitim se poate adresa instanţei de contencios administrativ competente pentru a ataca, din punct de vedere procedural sau substanţial, actele, deciziile ori omisiunile autorităţii publice competente care fac obiectul participării publicului, inclusiv aprobarea de dezvoltare, potrivit prevederilor Legii contenciosului administrativ nr. 554/2004, cu modificările şi completările ulterioare.

 Se poate adresa instanţei de contencios administrativ competente şi orice organizaţie neguvernamentală care îndeplineşte condiţiile prevăzute la art. 2 din Legea nr. 292/2018 privind evaluarea impactului anumitor proiecte publice şi private asupra mediului, considerându-se că acestea sunt vătămate într-un drept al lor sau într-un interes legitim.

 Actele sau omisiunile autorităţii publice competente care fac obiectul participării publicului se atacă în instanţă odată cu decizia etapei de încadrare, cu acordul de mediu ori, după caz, cu decizia de respingere a solicitării de emitere a acordului de mediu, respectiv cu aprobarea de dezvoltare sau, după caz, cu decizia de respingere a solicitării aprobării de dezvoltare.

 Înainte de a se adresa instanţei de contencios administrativ competente, persoanele prevăzute la art. 21 din Legea nr. 292/2018, privind evaluarea impactului anumitor proiecte publice şi private asupra mediului au obligaţia să solicite autorităţii publice emitente a deciziei prevăzute la art. 21 alin. (3) sau autorităţii ierarhic superioare revocarea, în tot sau în parte, a respectivei decizii. Solicitarea trebuie înregistrată în termen de 30 de zile de la data aducerii la cunoştinţa publicului a deciziei.

 Autoritatea publică emitentă are obligaţia de a răspunde la plângerea prealabilă prevăzută la art. 22 alin. (1) în termen de 30 de zile de la data înregistrării acesteia la acea autoritate.

 Procedura de soluţionare a plângerii prealabile prevăzută la art. 22 alin. (1) este gratuită şi trebuie să fie echitabilă, rapidă şi corectă.

 Prezenta decizie poate fi contestată în conformitate cu prevederile Legii nr. 292/2018, privind evaluarea impactului anumitor proiecte publice şi private asupra mediului şi ale Legii nr. 554/2004, cu modificările şi completările ulterioare.

DIRECTOR EXECUTIV, ŞEF SERVICIU A.A.A.,

Celzin LATIF Lavinia-Monica ZECA

 Întocmit,

 Consilier Otilia Liana ISPAS

Nota: redactat in 3(trei) exemplare.